stanford-oval/wikipedia huggingface dataset:
1882 Rauma

| 1882 Rauma> Löytäminen |
| --- | --- |
Löytäjä:  Liisi Oterma
Löytöpäivä:  15. lokakuuta 1941
Muut nimet:  1941 UJ, 1955 KC, 1972 RP1 ja 1972 RX
Fyysiset ominaisuudet
Halkaisija:  17,766  km
Pyörähdysaika:  25,0 h
Albedo:  0,124
Absoluuttinen magnitudi:  11,4  ja 11,66
Asteroidiluokka:  K-tyypin asteroidi (en)
Kiertorata
Kiertokohde:  Aurinko
Eksentrisyys:  0,10 , 0,0920132  tai 0,09198207300309708
Inklinaatio:  9,48582 astetta tai 9,48639926957122 astetta
Keskianomalia:  11,49190 astetta tai 312,7880593840598 astetta
Kiertoaika:  5,21 vuotta ja 1 904,941803051377 vuorokautta
Periapsis:  2,7300779 au ja 2,73075840995618 au
Apoapsis:  3,283 au ja 3,284009203691373 au
Radan isoakselin puolikas:  3,0067373 au ja 3,007383806823777 au
Aiheesta muualla
Minor Planet Center
JPL Small-Body Database
1882 Rauma on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty Rauman kaupungin mukaan.
Rauman likimääräinen läpimitta on 26 kilometriä. Kohde sijaitsee Auringosta suunnilleen 3,01 kertaa niin kaukana kuin Maa, ja sen kierros Auringon ympäri kestää noin 5 vuotta ja 3 kuukautta.
Neurohormoni

Neurohormonit ovat hormoneja, jotka erittyvät hermosolujen hermopäätteistä verenkiertoon. Neurohormonit toimivat täysin samalla tavalla kuin muutkin hormonit, mutta ne eroavat klassisista hormoneista erittymispaikkansa vuoksi. Esimerkiksi hypotalamuksen erittämät liberiinit, statiinit, ADH ja oksitosiini ovat neurohormoneja.
1928 Summa

| 1928 Summa> Löytäminen |
| --- | --- |
Löytäjä:  Yrjö Väisälä
Löytöpäivä:  21. syyskuuta 1938
Muut nimet:  1938 SO ja 1969 PA
Fyysiset ominaisuudet
Halkaisija:  9,333  km
Pyörähdysaika:  6,8549 h
Albedo:  0,16
Absoluuttinen magnitudi:  12,68  ja 12,84
Kiertorata
Kiertokohde:  Aurinko
Eksentrisyys:  0,20 , 0,2032196  tai 0,2022935718931745
Inklinaatio:  4,57526 astetta tai 4,575486505893716 astetta
Keskianomalia:  249,92761 astetta tai 294,2321008124235 astetta
Kiertoaika:  3,9 vuotta ja 1 424,210688110295 vuorokautta
Periapsis:  1,9732472 au ja 1,976182127394861 au
Apoapsis:  2,980 au ja 2,978478027682187 au
Radan isoakselin puolikas:  2,4765258 au ja 2,477330077538524 au
Aiheesta muualla
Minor Planet Center
JPL Small-Body Database
1928 Summa on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Sen nimi viittaa talvisodan taistelupaikkaan. Väisälän assistenttina toiminut Rafael Suvanto kaatui Summan taisteluissa, ja siksi tämä nimi on otettu asteroidiluetteloon.
Summan likimääräinen läpimitta on 13 kilometriä. Kohde sijaitsee Auringosta suunnilleen 2,48 kertaa niin kaukana kuin Maa, ja sen kierros Auringon ympäri kestää noin 3 vuotta ja 11 kuukautta.
Tapinellaceae

| Tapinellaceae |
| --- | --- |
 Samettijalka (Tapinella atrotomentosa)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Luokka::  Varsinaiset avokantaiset Agaricomycetes
Lahko::  Boletales
Heimo::  Tapinellaceae  C. Hahn
Katso myös
   Tapinellaceae Wikispeciesissä   Tapinellaceae Commonsissa 
Infobox OKNimi-testi OK: 
Tapinellaceae on sieniheimo, johon kuuluvia sukuja ovat vinokaspulkkosienet (Tapinella) ja kultarypykät (Pseudomerulius). Molempiin sukuihin kuuluu kaksi Suomessa esiintyvää lajia.
18-kruunu-6

| 18-kruunu-6 |
| --- | --- |


Tunnisteet
IUPAC-nimi:  1,4,7,10,13,16-heksaoksasyklo-oktadekaani
CAS-numero:  17455-13-9
PubChem CID:  28557
SMILES:  C1COCCOCCOCCOCCOCCO1 
Ominaisuudet
Molekyylikaava:  C12H24O6
Moolimassa:  264,312 g/mol
Sulamispiste:  37–40 °C
Kiehumispiste:  116 °C
Tiheys:  1,237 g/cm3
Liukoisuus veteen:  7,49 g/l 
  
18-kruunu-6 (C12H24O6) on kruunueetteri, joka muodostaa erityisen vahvoja sidoksia kaliumkationien kanssa.
Valmistus ja ominaisuudet

18-kruunu-6:tta voidaan valmistaa trietyleeniglykolista ja 1,2-bis(2-kloorietoksi)etaanista emäksisissä olosuhteissa tetrahydrofuraanin läsnä ollessa. Lisäksi kaliumsuolojen, kuten kaliumsyanidin, lisäminen reaktioseokseen parantaa synteesiä.
18-kruunu 6 muistuttaa rakenteeltaan munkkirinkilää, jonka keskelle substraatti sitoutuu. Renkaan koko määrää minkä kokoisiin kationeihin aine voi sitoutua. Kaliumkationien lisäksi 18-kruunu-6 muodostaa sidoksia myös primäärisistä amiineista muodostuneiden kationien, joiden kaava on RNH3+, kanssa, mutta ammoniumsuolojen kohdalla selektiivisyys on hyvin pieni.
18-kruunu-6:ta voidaan käyttää muuttamaan epäorgaanisten suolojen ominaisuuksia ja saada ne liukenemaan orgaanisiin liuottimiin. Kaliumsyanidi ja kaliumpermanganaatti, jotka muuten olisivat orgaanisiin yhdisteisiin liukenemattomia, liukenevat 18-kruunu-6:n läsnä ollessa bentseeniin. Bentseeniliuoksessa syanidi-ionista tule huomattavasti tehokkaampi nukleofiili kuin vesiliuoksessa ja 18-kruunu-6:n kaliumpermanganaatin ja bentseenin seos on hyvin voimakkaasti hapettavaa.
Useat kruunueetterit ovat myrkyllisiä ja niiden on todettu aiheuttavan koe-eläimille testikulaarista atrofiaa. 18-kruunu-6 ei kuitenkaan ole erityisen myrkyllinen.
18-kruunu-6, johon on sitoutunut kaliumkationi
T. J. Tynan

| T>  J. Tynan |
| --- | --- |

Henkilötiedot
Syntynyt: 25. helmikuuta 1992 (ikä 32) Orland Park, Illinois
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  173 cm
Paino:  75 kg
Seura
Seura:  Colorado Avalanche
Sarja:  NHL
Pelinumero:  9
Pelaajaura
Pääsarjaura:  2014–
Aik. seurat:  Springfield Falcons (AHL)   Lake Erie Monsters (AHL)   Columbus Blue Jackets (NHL)   Cleveland Monsters (AHL)   Chicago Wolves (AHL)   Colorado Avalanche (NHL)   Colorado Eagles (AHL)   Los Angeles Kings (NHL)   Ontario Reign (AHL)
NHL-varaus:  66. varaus, 2011 Columbus Blue Jackets
T. J. Tynan (s. 25. helmikuuta 1992 Orland Park, Illinois, Yhdysvallat) on yhdysvaltalainen jääkiekkoilija, pelipaikaltaan keskushyökkääjä. Hän edustaa Colorado Avalanchen organisaatiota.
Huhtikuussa 2014 Tynan solmi kaksivuotisen NHL-tulokassopimuksen Columbus Blue Jacketsin kanssa. Tynan teki NHL-debyyttinsä New Jersey Devilsiä vastaan 8. maaliskuuta 2017.
Heinäkuussa 2017 Tynan teki vapaana agenttina Vegas Golden Knightsin kanssa kaksivuotisen kaksisuuntaisen sopimuksen.
Heinäkuussa 2019 Tynan teki vapaana agenttina Colorado Avalanchen kanssa vuoden mittaisen ja 700 000 dollarin arvoisen kaksisuuntaisen sopimuksen.
Heinäkuussa 2021 Tynan teki vapaana agenttina Los Angeles Kingsin kanssa vuoden mittaisen ja kaksisuuntaisen sopimuksen.
Kesäkuussa 2022 Tynan solmi kahden vuoden ja arvoltaan 1,85 miljoonan dollarin sopimuksen Kingsin kanssa.lähde?
Heinäkuussa 2024 Tynan palasi vapaana agenttina vuoden mittaisella ja kaksisuuntaisella sopimuksella Avalancheen.
Tic Tac

Tic Tac -pastilleja
Tic Tac on italialaisen Ferreron valmistama makea pastilli. Niiden valmistus aloitettiin vuonna 1969. Tic Tacia myydään yleensä pienissä, läpinäkyvissä muovilaatikoissa. Useimmat maut sisältävät noin 1,9 kaloria minttua kohti. On myös erilaisia juhlapakkauksia, kuten joulu, pääsiäinen ja ystävänpäivä. 35 prosenttia maailman Tic Taceista valmistetaan Ferreron tehtaalla Corkissa, Irlannissa. Tic Taceja valmistetaan myös Australiassa, Kanadassa, Intiassa ja Ecuadorissa.
Aiheesta muualla

Viralliset verkkosivut
Mauri Keinänen

Mauri Olavi Keinänen on suomalainen pappi, kuvataiteilija ja teologian maisteri.
Keinänen valmistui Helsingin yliopistosta teologian maisteriksi 1981 pääaineenaan uskonnon filosofia ja etiikka. Hän toimi Suomen luterilaisen kirkon pappina pääkaupunkiseudulla ja Sysmässä kappalaisena.
Keinänen opiskeli myös Ateneumin iltakoulussa Taideteollisessa korkeakoulussa (1976–1984), Helsingin yliopiston piirustuslaitoksella (1975-1984) ja Lahden taidekoulussa 1974-1975 ja 1998-2000.
Keinänen on osallistunut Nuorten näyttelyyn ja kahteen Suomen Taiteilijain näyttelyyn. Hänen töitään on ollut esillä myös Pietarissa, jossa Keinänen asui muutaman vuoden 2000-luvun alussa.
Hän on toiminut Käki-ryhmässä ja ollut Kotkan taiteilijaseuran varapuheenjohtaja  2021-2022.
Aiheesta muualla

Mauri Olavi Keinänen Kuvataiteilijametrikkelissa
Keinänen Suomen valokuvataiteilijoiden liiton sivuilla
Keinänen Espoon taidelainaamon sivuilla
Keinänen Kotkan taiteilijaseuran sivuilla
1862 Apollo

| 1862 Apollo |
| --- | --- |
 1932 HA 
 1862 Apollon rata ja sijainti 21. lokakuuta 2004.
Löytäminen
Löytäjät:  K. Reinmuth
Löytöaika:  24. huhtikuuta 1932
Kiertoradan ominaisuudet
Keskietäisyys Auringosta:  1,47 AU
Pienin etäisyys Auringosta:  0,65 AU
Suurin etäisyys Auringosta:  2,29 AU
Eksentrisyys:  0,560
Kiertoaika Auringon ympäri:  651 päivää  1,78 vuotta
Inklinaatio:  6,35°
Kuiden lukumäärä:  1
Fyysiset ominaisuudet
Läpimitta:  1,5 km
Pyörähdysaika:  3,07 h
Absoluuttinen kirkkaus:  16,25
Asteroidiluokka:  Q
1862 Apollo on Maan lähelle tuleva Q-tyypin asteroidi, jonka Karl Wilhelm Reinmuth löysi vuonna 1932. Pikkuplaneetta kuitenkin katosi, ja se löydettiin uudelleen vasta vuonna 1973. Nimensä asteroidi sai kreikkalaisten ja roomalaisten Apollon-jumalan mukaan. Ennen nimeämistään kohde tunnettiin tunnuksella 1932 HA.
Apollon rata (sinisellä) verrattuna sisimpien planeettojen ratoihin (punaisella), kuvan uloin planeetta on Jupiter.
Apollo antoi nimensä Apollo-asteroideille, sillä se on ryhmän ensimmäinen nimetty pikkuplaneetta. Tosin sen tunnusnumero on suurempi kuin eräillä muilla ryhmän asteroideilla (esim. 1566 Icarus), koska se kadotettiin 41 vuodeksi. Apollon kiertorata risteää Marsin ja Venuksen ratojen kanssa. Apollo oli ensimmäinen asteroidi, jonka radan havaittiin risteävän Maan kiertoradan kanssa (tosin aiemmin löydetyn 887 Alindan havaittiin myöhemmin tekevän samoin).
Ominaisuudet

Apollo on pieni pikkuplaneetta. Sen läpimitta on vain noin 1,5 km. Sen on havaittu olevan alttiina YORP-vaikutukselle, joka muokkaa asteroidien pyörimistä. Myös 25143 Itokawan oli ajateltu altistuneen vaiukutukselle, mutta myöhempien tietojen valossa todisteita YORP:ista ei löytynyt. Apollon pyörähdysaika on vain noin 3,07 tuntia. Apollolla tiedetään olevan noin 75 metrin läpimittainen kuu, joka kiertää noin kolmen kilometrin päässä pikkuplaneetasta.
Strzeleczki

| Strzeleczkin kunta (Gmina Strzeleczki) Gemeinde Klein Strehlitz |
| --- | --- |
 Racławiczkin kylää
 lippu:  vaakuna
   Kunnan sijainti Krapkowicen piirikunnassa
 Strzeleczkin kunta
 Koordinaatit: 50°28′N, 17°52′E 
Valtio:  Puola
Voivodikunta:  Opole
Piirikunta:  Krapkowice
 – Kunnanjohtaja:  Marek Pietruszka
Pinta-ala:  
 – Kokonaispinta-ala:  118 km²
Korkeus:  164–199 m
Väkiluku (2019):  7 398
 – Väestötiheys:  63 as./km²
Suuntanumero(t):  (+48) 77
Rekisterikilpi:  OKR
 
 Verkkosivut 
Infobox OKVirheellinen NIMI-arvo: 
Strzeleczki (Gmina Strzeleczki, saks. Gemeinde Klein Strehlitz) on maalaiskunta Krapkowicen piirikunnassa Puolassa. Sen väkiluku oli vuoden 2019 lopussa 7 398. Kunnan hallintokeskus on Strzeleczkin kylä.
Kunnan kartta
Strzeleczkin kunnan yhdeksän kylää ovat Dobra, Dziedzice, Komorniki, Kujawy, Łowkowice, Moszna, Pisarzowice, Racławiczki, Smolarnia, Strzeleczki, Ścigów, Wawrzyńcowice sekä Zielina. Sen pinta-ala on noin 118 neliökilometriä. Tärkeimmät kunnan aluetta halkovat liikenneyhteydet ovat voivodikunnan tiet 414 ja 409 sekä rautatielinja 306. Strzeleczki rajautuu Białan, Głogówekin, Gogolinin, Krapkowicen ja Prószkówin kuntiin. Osa sen alueesta sijaitsee Racibórzin laaksossa ja osa Niemodlinin tasangolla. Kunnan pinta-alasta noin 37 prosenttia on metsän peitossa.
Vuoden 2019 joulukuussa 52,0 prosenttia Strzeleczkin kunnan asukkaista oli naisia ja 48,0 prosenttia miehiä. Alle 18-vuotiaat muodostivat kunnan väestöstä 16,2 prosenttia, työikäiset 64,8 prosenttia ja eläkeikäiset 19,1 prosenttia. Väestön keski-ikä oli 41,7 vuotta. Vuoden 2011 väestönlaskennassa kunnan väestöstä 32,9 prosenttia oli saksalaisia, ja saksan kielellä onkin kunnassa virallisen avustavan kielen asema. Strzeleczkin kunnan työttömyysaste oli vuoden 2019 lopussa 6,4 prosenttia.
Aiheesta muualla

Kuvia tai muita tiedostoja aiheesta Strzeleczkin kunta Wikimedia Commonsissa
Gmina Wiejska Strzeleczki (pdf) Opolen tilastokeskus. (puolaksi)
Kemi (täsmennyssivu)

Kemi voi tarkoittaa seuraavia:
Kemi, Suomen kaupunki
Kemi, Vienan Karjalan kaupunki
Kemi, Suomen rataverkon rautatieasema Kemissä
Kemi, majakkalaiva
Kemi I, majakka Perämerellä
Kemi II, majakka Perämerellä
Kemi Oy, metsäteollisuutta harjoittanut yritys Kemissä, nykyisin osa Metsä-Botniaa.
Kemin maalaiskunta, Keminmaan entinen nimi
1508 Kemi, asteroidi
Kemi, etunimenä:
Kemi Badenoch (s. 1980), brittiläinen poliitikko
Kemi, sukunimenä:
Esko Kemi (1939-2009), suomalainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kemi”, voi hakea sivunnimihaulla, laajalla sivunnimihaulla tai tekstihaulla.
Henkilötietolaki

| Henkilötietolaki |
| --- | --- |
Vaikutusalue:  Suomi
Säädöskokoelmassa:  523/1999
Annettu:  22.4.1999
Voimassa:  kumottu
Muutokset
  986/2000  528/2007  512/2008  294/2010  1049/2010  457/2011  901/2015  
Henkilötietolaki (SDK 523/1999, ruots. personuppgiftslag) on vuonna 1999 Suomessa säädetty laki henkilöitä koskevien tietojen käsittelemisestä ja henkilörekistereistä. Henkilötietolaki on kumottu tietosuojalailla (1050/2018), joka on voimassa 1.1.2019 alkaen. Henkilötietolaki oli Euroopan unionin tietosuojadirektiivin mukainen.
Tätä edeltävä henkilörekisterilaki (lyhenne HRL) oli Suomessa vuonna 1987 voimaan tullut laki henkilöiden tietojen rekisteröinnistä. Vuonna 1987 Suomeen perustettiin myös tietosuojalautakunta ja tietosuojavaltuutetun virka henkilörekisterilaissa tarkoitettujen asioiden käsittelemistä varten.
Aiheesta muualla

Henkilörekisterilaki (471/1987) – FINLEX
Muistiliitto

| Muistiliitto |
| --- | --- |
Perustettu:  1988
Toimiala:  muistisairaudet aivoterveys kansanterveys-, potilas- ja omaisjärjestö
Kotipaikka:  valtakunnallinen
Jäsenmäärä:  yli 40 jäsenyhdistystä yli 14 000 jäsentä
Toiminnanjohtaja:  Katariina Suomu
Puheenjohtaja:  Jenni Kulmala 
Jäsenlehti:  Muisti
Aiheesta muualla
Sivusto
Infobox OKNimi-testi OK: 
Muistiliitto ry on vuonna 1988 perustettu suomalainen kansanterveys-, potilas- ja edunvalvontajärjestö. Sen pyrkimyksenä on edistää muistisairaiden ihmisten ja heidän läheistensä elämänlaadun ja hyvinvoinnin edellytyksiä sekä syventää muistiosaamista ja ymmärrystä yhteiskunnassa. Muistiliittoon kuuluu yli 40 paikallista jäsenyhdistystä, joissa on yli 14 000 jäsentä. Muistiliiton toimintaa rahoittaa Sosiaali- ja terveysministeriö. Muistiliitto on SOSTEn jäsenjärjestö.
Järjestö julkaisee neljä kertaa vuodessa ilmestyvää Muisti-lehteä, jonka levikki on 18 000 kappaletta.
Muistiliitto tunnettiin vuoteen 2009 asti Alzheimer-keskusliittona lähde?. Nimenmuutoksella haluttiin vahvistaa roolia paitsi potilas- ja omais-, myös kansanterveysjärjestönä.
Muistiliiton jäsenyhdistykset ylläpitävät asiantuntija- ja tukikeskusverkosto Muistiluotsia, joka toimii 17 maakunnassa. Asiantuntija- ja tukikeskuksilla on merkittävä rooli muistiosaamisen kehittämisessä ja asiantuntemuksen turvaamisessa. Muistiluotseissa vahvistetaan myös vapaaehtois- ja vertaistoimintaa. Muistiliitto toimii koordinoivana tahona.
Muistiliitto osallistuu Kotitapaturmien ehkäisykampanjaan.
Aiheesta muualla

Muistiliiton kotisivut
Muistiluotsien yhteinen sivusto
C. Wright Mills

| C>  Wright Mills |
| --- | --- |
 Charles Wright Mills (vas.) ja kirjailija Saul Landau joka oli tuolloin hänen apulaisensa.
Henkilötiedot
Syntynyt: 28. elokuuta 1916 Waco, Teksas
Kuollut: 20. maaliskuuta 1962 (45 vuotta) West Nyack, New York
Koulutus ja ura
Tutkinnot:  Wisconsinin yliopisto
Instituutti:  Columbian yliopisto
Tutkimusalue:  Sosiologia
Aiheesta muualla
www.cwrightmills.org
Charles Wright Mills (28. elokuuta 1916 Waco – 20. maaliskuuta 1962 West Nyack) oli yhdysvaltalainen sosiologi, joka tunnetaan modernin konfliktiteorian isänä. Häntä on luonnehdittu muun muassa ilmaisuilla "radikaalin suorapuheinen julkinen intellektuelli, sosiologiaa Columbian yliopistossa opettava moottoripyöräilevä anarkisti Texasista" ja "puoliksi provokaattori, puoliksi sosiologi".
Sosiologi C. Wright Mills oli yhteiskuntatieteiden yksinäinen susi, akateeminen riitapukari ja yhteiskunnallinen näkijä. Hänestä tuli radikalisoituvan opiskelijaliikkeen legenda. Pääteoksissaan hän tutki modernien yhteiskuntien keskeisiä kysymyksiä: yhteiskuntaluokkia, kulutuskapitalismia ja valtaeliittejä painottaen sosiologista mielikuvitusta tutkijan käsityötaitona. Millsin mukaan yhteiskuntatieteilijän kriittinen tehtävä on kääntää ihmisten yksityisiksi kokemat ongelmat julkisiksi kysymyksiksi.
Millsin tärkeimmät teokset ovat hänen kolme Yhdysvaltojen toisen maailmansodan jälkeisen yhteiskuntaa käsittelevää tutkimustaan ammattiyhdistyksestä, luokkarakenteesta ja vallankäytöstä: The New Men of Power (1948), White Collar (1951) ja The Power Elite (1956). Niiden lisäksi Mills loi mainetta hänen tunnetuimmaksi tulleella, yhteiskuntatieteen metodologiaa tarkastelevalla teoksellaan The Sociological Imagination (1959). 45-vuotiaana kuolleelta sosiologilta jäi useita käsikirjoituksia, muun muassa teos The Cultural Apparatus ja kuvitteelliseen kirjeenvaihtoon perustuva Contacting the Enemy: Tovarich, written to an imaginary Soviet colleague. Osa näistä tähän teokseen kirjoitetuista kirjeistä on julkaistu myöhemmin hänen tyttäriensä toimittamassa teoksessa Millsin käymästä kirjeenvaihdosta.
Ura

Mills päätti tohtoriopintonsa Wisconsinin yliopistossa 1941 ja tuli samana vuonna nimitetyksi ensimmäiseen akateemiseen työpaikkaansa Marylandin yliopiston apulaisprofessoriksi. Lähinnä John Deweyn pragmatismia käsittelevän väitöskirjansa A Sociological Account of Pragmatism: An Essay on the Sociology of Knowledge hän jätti tarkastukseen seuraavana vuonna. Vuoden 1945 alussa hän sai paikan Columbian yliopiston yhteydessä toimineesta kuuluisasta Bureau of Applied Social Research (BASR) -tutkimuslaitoksesta (nyk. Institute of Social and Economic Research and Policy), jota johti sen vuonna 1944 perustanut Paul F. Lazarsfeld. BASRissa työskennellessään Mills julkaisi yhteistyönä tutkimukset ammattiyhdistysjohtajista (The New Men of Power, 1948) ja Puerto Ricosta tulleista siirtolaisista (The Puerto Rican Journey, 1950).
Kirjeessään (20. 11. 1948) ystävälleen, Politics-lehden päätoimittaja Dwight Macdonaldille, Mill valittaa aikansa menevän miltei kokonaan kollektiiviseen tutkimustyöhön sen sijaan että käyttäisi sen kirjoittamiseen, minkä kokee varsinaiseksi työkseen. Kirjoittaakseen hyvin "kirjoittaminen täytyy elää: kirjoista tekemänsä muistiinpanot, tapahtumista ammentamansa merkitykset, jopa katunäkymän antama vaikutelma. – – niiden täytyy sisältyä siihen mitä on tekemässä. Itsekkäästi ajatellen haluan olla vapaa kerätäkseni tällaisen aineiston ja käyttääkseni sen itse vapaasti valitsemaani tutkimustyöhön".
Vuotta myöhemmin, 1946, Mills nimitettiin Columbian yliopistoon sosiologian yliassistentiksi (assistant professor) ja BASRin työvoimatutkimuksen osaston johtajaksi. Vuonna 1950 hänestä tuli sosiologian apulaisprofessori ja 1956 professori.
Mills toimi vierailuprofessorina kevätlukukaudet Chicagon yliopistossa (1949) ja Brandeisin yliopistossa (1953) sekä lukuvuoden Fulbright-opettajana Kööpenhaminan yliopistossa (1956–1957). Lisäksi hän teki lyhyen vierailun Meksikon yliopistoon opettaen marxismia käsittelevässä seminaarissa.
Millsin uran merkkivuodet:
1941 apulaisprofessori, Marylandin yliopisto
1942 väitöskirja valmistuu Wisconsinin yliopisto
1945 tutkija, Columbian yliopiston Soveltavan sosiaalitutkimuksen laitos
1946 yliassistentti (assistant professor), Columbian yliopisto
1949 vieraileva professori, Chicagon yliopisto
1950 apulaisprofessori, Columbian yliopisto
1953 vieraileva professori, Brandeisin yliopisto
1956 professori, Columbian yliopisto,
1957 Fulbright-professori Kööpenhaminan yliopisto.
Mills opetti Columbian yliopiston lisäksi Lontoossa, Mexico Cityssä ja Fulbright-tutkijana Kööpenhaminan yliopistossa. Kuusi vuotta hänen kuolemansa jälkeen, vuonna 1968, Yhdysvaltain tiedustelupalvelu CIA nimesi Millsin opiskelijaradikalismin päävaikuttajien joukkoon yhdessä Herbert Marcusen (1898–1979) ja Frantz Fanonin (1925–1961) kanssa.
Pääteokset > The New Men of Power: America’s Labor Leaders (1948)

Työn sosiologian alaan kuuluvan teoksen tutkimuskohteena on ammattiyhdistyksen ja erityisesti sen ammattiyhdistysjohtajien rooli ja tehtävä toisen maailmansodan jälkeisen Yhdysvaltojen rakentamisessa. Mills kysyy, mikä on ammattiyhdistyksen merkitys sosiaalisen muutoksen edistämisessä ja niin kutsutun valtavirran (the main drift) — yhteiskunnan militarisoitumisen, vieraantuneisuuden ja kulutuksen totalitarismin — vastustamisessa. Siinä missä Millsin lähtökohta on optimistinen, hänen johtopäätökset ovat synkkiä: ammattiyhdistysjohtajista ei ole yhteiskunnan muuttamiseen oikeudenmukaiseksi ja tasa-arvoiseksi, sillä heidän intressinään näyttää olevan vallan kahminen ja mukautuminen systeemiin ja vehkeily omistajien kanssa. ”Ei ihme, että ajan oloon mukautuminen tekee joistain heistä omien pienten alojensa rosvoparoneita.”
Pääteokset > The Power Elite (1956)

Kirjassaan Mills erottaa kolme yhteen kytkeytyvää eliittien valtakeskittymää. Liike-elämän eliitti oli muuttunut erityisesti toisen maailmansodan jälkeen paikallisesta kansalliseksi, se tuotti tarpeita ja tuotteita kansallisille markkinoille. Sen liiketoimintatavat olivat muuttuneet paikallisesta omistajavetoisuudesta manageriaalisiksi, jossa omistaminen ja johtaminen oli erotettu toisistaan.
Asevoimissa tapahtui samantapaisia intressisiirtymiä: toinen maailmansota synnytti sotateollisuuden ja nosti esiin ”sotaherrojen” eliitin, jota Mills piti kaikkein vaarallisimpana sen käytettävissä olevan tuhovoiman vuoksi. Mills kirjoittaa Yhdysvaltain militarismista valtavirtana (the main drift), jonka nimenomaisena tarkoituksena ei ole puolustus vaan ”jatkuvan sotatalouden” (permanent war economy) ja ”sodan metafysiikan” ylläpitäminen.
Kolmas, poliittinen eliitti muodostui suppeasta poliittisten vaikuttajien ryhmästä poliittisen päätöksenteon huipulla. He eivät Millsin mukaan ole niinkään kiinnostuneita rahasta, jota heillä jo oli yllin kyllin, vaan ennen muuta "amerikkalaisen elämäntavan" säilymisestä ja vallasta sinänsä. He ovat läheisissä suhteissa niin korporaatioeliitin kuin sotaherrojen kanssa muodostaen vallankäytön ulkopuolisilta suljetun ytimen.
Pääteokset > Sosiologinen mielikuvitus (1959)

Vuonna 1982 suomennetussa teoksessaan The Sociological Imagination (Sosiologinen mielikuvitus) Mills esittää käsityksensä sosiologian tehtävistä ja sosiologin ammattitaidosta eräänlaisena käsityöläisyytenä. Millsin lähes lentäväksi lauseeksi tulleen ajatuksen mukaan sosiologinen mielikuvitus ja sosiologin ammattitaito tarkoittavat ihmisten kokemien yksityisten huolien näkemistä historiallis-yhteiskunnallisissa kokonaisyhteyksissään ("turning private troubles and concerns into public issues).
Teokset > Julkaisijana

From Max Weber: Essays in Sociology, toim. yhdessä Hans Gerthin kanssa (1946)
The New Men of Power: America's Labor Leaders (1948).
The Puerto Rican Journey: New York's Newest Immigrants (Clarence Seniorin ja Rose Goldenin kanssa) (1950).
White Collar: The American Middle Classes (1951).
Character and Social Structure: The Psychology of Social Institutions (Hans Gerthin kanssa).
The Power Elite (1956). (luku 7.) (arvostelu)
The Causes of World War Three (1958).
Sosiologinen mielikuvitus.  ((The Sociological Imagination, 1959.) Suomentaneet Antti Karisto ym. 2., tarkistettu laitos. Suomennokset tarkistanut Juha Suoranta)  Helsinki:  Gaudeamus, 2015.  ISBN 978-952-495-265-1
Listen, Yankee: The Revolution in Cuba (1960).
The Images of Man (toim.) (1960)
The Marxists (1962).
Teokset > Postuumit teokset

Power, Politics, and People (toim. Irving Louis Horowitz, 1963).
Sociology and Pragmatism: The Higher Learning in America (diss., 1964).
Who Controls America (1988).
C. Wright Mills: Letters and Autobiographical Writings (toim. Kathryn ja Pamela Mills, 2000) (luku 1, arvostelu (Arkistoitu – Internet Archive), arvostelu, koko kirja).
The Politics of Truth. Selected Writings of C. Wright Mills (toim. John H. Summers, 2008).